PROXECTO DE EQUIDISTRIBUCIÓN POLO SISTEMA DE CONCERTO DO POLÍGONO ÚNICO DA ÁREA DE REPARTO EN SOLO URBANO CONSOLIDADO AR I-01 BARRIO DO CURA
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Urbanismo e Patrimonio, 30/05/2022)

ASUNTO: Proxecto de equidistribución polo sistema de concerto do polígono único da área de reparto en solo urbano consolidado AR I-01 Barrio do Cura, delimitada pola modificación puntual do PXOU do Concello de Vigo para a reordenación do dito ámbito Aprobación definitiva do Proxecto de equidistribución polo sistema de concerto do polígono único da área de reparto en solo urbano non consolidado AR I-01 Barrio do Cura, delimitada pola modificación puntual do PXOU do Concello de Vigo para a reordenación do dito ámbito (expte.5281/401) A Xunta de Goberno Local, na sesión ordinaria do 12 de maio de 2022, adoptou o seguinte acordo: «Primeiro.- Prestar aprobación, con carácter definitivo, ao proxecto de equidistribución nomeado “Proposta de equidistribución polo sistema de concerto do polígono único da Área de reparto en solo urbano non consolidado AR I-01 Barrio do Cura,” redactado polos arquitectos D. Jorge Federico Clarella Aure,(colexiado núm.4987 do COAG) e D. Amadou Sadio Baginski Behdaoui, (colexiado núm.2295 do COAG) xunto co avogado D. Santiago Alexis Margoton Bonafuente (colexiado núm.1.262 do Ilustre colexio de avogados de Galicia) con data do 26.01.2022, e asinada dixitalmente con firma dixital válida na mesma data, delimitada pola Modificación Puntual do PXOU do Concello de Vigo para a reordenación do ámbito do Barrio do Cura -formulado e inicialmente aprobado con data do 26.01.2022, pola propietaria única dos terreos -segundo certificación asinada, por D. Agustin Eduardo Bustinza Langlois en representación da entidade Barrio do Cura, SLU, na súa cualidade de administrador solidario-, para a execución xurídica e desenvolvemento do polígono único da área de reparto en solo urbano non consolidado AR I-01 Barrio do Cura, coa ordenación detallada que foi aprobada definitivamente polo Pleno do Concello de Vigo con data do 23 de xullo de 2021, e publicada no DOG núm.160 do 20 de agosto de 2021, e normativa e ordenanzas no BOP núm.217 do 11 de novembro de 2021, dunha superficie de 12.002,04 m2. Segundo.- Proceder á notificación do presente acordo a todas as persoas interesadas no presente procedemento e, unha vez firme en vía administrativa o acordo de aprobación definitiva do instrumento de equidistribución, será obxecto de inscrición no Rexistro da Propiedade núm.5 dos de Vigo, por conta da propietaria única e nos termos indicados na lexislación estatal, previa certificación administrativa expedida por este Concello na que conste a aprobación definitiva do proxecto e demais circunstancias que se determinan no artigo 272 do RLSG. As parcelas de resultado que non sexan de cesión obrigatoria quedarán gravadas e afectas, con carácter real, ao pagamento das cantidades que a cada unha correspondan na conta de liquidación provisional do proxecto polos gastos de urbanización do polígono e, no seu día, ao saldo definitivo da conta de liquidación definitiva que deberá ser comunicada no seu día pola promotora, co correspondente certificado acreditativo da súa aprobación, tendo esta afección -que se fará constar expresamente no dito rexistro da propiedade mediante nota marxinal- a mesma preferencia e duración ca normativamente establecida para a conta do procedemento reparcelatorio. Con anterioridade á inscrición, a promotora do proxecto de equidistribución instará a actualización no Catastro da titularidade e configuración das parcelas, por mor do reparcelamento aprobado. Terceiro.- Incorporar de xeito diferenciado, consonte con este instrumento de equidistribución as parcelas de resultado deste polígono único, de cesión gratuíta e obrigatoria, que de seguido se relacionan, -en pleno dominio e completamente libres de cargas e gravames- ao patrimonio municipal do solo e inventario de bens con afectación aos usos previstos polo planeamento, sen contribución económica ou patrimonial ningunha deste Concello, correspondendo a cesión da parcela de resultado R2.2 á compensación do 10 % do aproveitamento lucrativo que corresponde a este Concello, por exceder do susceptible de apropiación privada e con obriga de destinar necesariamente ás restantes parcelas de resultado que de seguido se relacionan ás finalidades ou destinos establecidos na modificación puntual aprobada, así como na normativa urbanística e sectorial de aplicación: Cuarto.- Publicar anuncios do presente acordo, na páxina Web municipal, e na sede electrónica do Concello de Vigo, dun extracto no Boletín oficial da provincia de Pontevedra e notificalo de xeito individualizado a todos os interesados no procedemento, co ofrecemento dos recursos que procedan consonte a dereito, con comunicación expresa á Consellería de Medio Ambiente, Territorio e Vivenda e a Xerencia Territorial do Catastro, aos efectos que correspondan.» Contra o acto que se notifica, que pon fin á vía administrativa, poderá interporse recurso contencioso-administrativo ante o Xulgado competente desta orde de Vigo, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). BRY/Er Vigo, na data da sinatura dixital A VICEPRESIDENTA DA XMU (Resolución do 11.07.2019) Asdo. María José Caride Estévez